Cuneiform Tablet BIN 6 31 (NBC 3921)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pí-lá-ḫa-a PÚZUR-ì-lí ni-ma-a-šur da-da-a ú ta-ri-iš-ma-tim qí-bi₄-ma um-ma {d}en-LÍL-ba-ni-ma 15 ma-na KÙ.BABBAR ni-is-ḫa-sú DIRI ša-du-a-sú ša-bu ku-nu-ki-a da-da-a na-áš-a-ku-nu-tí a-ṣé-er KÙ.BABBAR a-nim a-ma-kam 15 ma-na KÙ.BABBAR da-da-a li-ìš-qú-lá-ku-nu-tí-ma iš-té-ni-iš 30 ma-na KÙ.BABBAR qí-ip-tí da-da-a i KÙ.BABBAR qá-tí ša-ak-na-at i-ša-ḫa-at da-da-a i-zi-za-ma ší-ma-am ša ba-lá-ṭí-šu a-na a-me-er e-ni-šu da-da-a li-iš-am-ma i-na lu-qú-ut 30 ma-na KÙ.BABBAR ba-áb a-bu-lim qá-at-ku-nu šu-uk-na-ma lu-qú-tám a-ṣé-ri-a lu-ub-lam a-ḫa-ma-0.66666 ma-na KÙ.GI ni-is-ḫa-sú DIRI ša-du-a-sú ša-bu ku-nu-ki-a ú ku-nu-ki-šu da-da-a na-áš-a-ku-nu-tí a-ḫa-ma 5 ma-na KÙ.BABBAR ša ik-ri-bi₄-a ni-is-ḫa-sú DIRI ku-nu-ki-a ša-du-a-sú ša-bu da-da-a na-áš-a-ku-nu-tí a-na 5 ma-na KÙ.BABBAR ša ik-ri-bi₄-a <big_gap> a ma-nim <big_gap> ta-ṭá-ḫi-a a-ḫa-ma 1 ma-na KÙ.BABBAR a-na ta-ri-iš-ma-tim